**Nič tomu nebráni, iba ak odvaha.**

**Vzhľadom na vývoj vnútroštátnej situácie aj v súvislosti s medzinárodným kontextom sa javia nevyhnutné niektoré politické a legislatívne kroky:**

a/ Potrebné je urýchlene prijať Zákon na ochranu republiky. Bývalá ČSR prijala 19. marca 1923 Zákon na ochranu republiky, na internete sa dá ľahko vyhľadať. Je plne aktuálny aj dnes. Po gramatickej a štylistickej úprave je ho možné prakticky kompletne prijať. Včítane výšky trestov, ktoré, mimochodom, sú za mnohé delikty až vo výške 20 rokov. Zákon z roku 1923 je pozoruhodne potrebný aj dnes, plne vyhovoval Masarykovej ČSR, ktorá sa vykresľuje aj ako pilier a vzor demokracie. Je nevyhnutné ho urýchlene prijať, určite to upokojí aj občanov! Nič tomu nebráni, iba ak odvaha!

b/ Zákon “FARA” o mimovládnych organizáciách-Foreign agents registration act- bol prijatý v USA v r. 1938. Platný je do dnes, 77 rokov, platí aj v Izraeli. Čas overil jeho správnosť a oprávnenosť, je nevyhnutné ho prijať bez vytáčok, bez prikrášľovania a zmäkčovania. Prijímať ho len ako nejakú vypitvanú atrapu by bolo prejavom slabosti. Nič tomu nebráni, iba ak odvaha!

c/ Pani Saková by sa mala vrátiť do parlamentu, prípadne byť zvolená aj za predsedníčku NRSR. To urobí poriadok s Migaľom, ktorý sa do NRSR dostal len ako náhradník za pani Sakovú. Zvyšní traja hlasáci hneď pochopia, koľká odbila.

d/ Je najvyšší čas urobiť poriadok s STVR! Zvoliť radu STVR a vymenovať riaditeľa! Už včera bolo neskoro! Súčasnú liknavosť voliči vládnej koalície naozaj nechápu.

e/ Prečo časť automobilov policajného zboru je v ukrajinských národných farbách? Minulá vláda ich nafarbila na žlto-modro, tak ideologicky správne, po ukrajinsky, je to dosť trápne. Prečo ste ich ešte nezmenili na slovenské národné farby? Nič tomu nebráni, iba ak odvaha.

Dr. Štefan Paulov